નિંબોરકરે જણાવ્યું કે આર્મી ઘણી ગોપનીયતાઓ રાખી હતી. જેના પછી તત્કાલીન સંરક્ષણમંત્રી મનોહર પાર્રિકરે આ મિશનને એક અઠવાડિયામાં પૂરું કરવાના નિર્દેશ આપ્યા. નિંબોરકરે પોતાના યુનિટના જવાનો સાથે સર્જિકલ સ્ટ્રાઇક અંગે ચર્ચા કરી હતી પરંતુ સર્જિકલ સ્ટ્રાઇક માટેનું સ્થળ તેમને હુમલાના એક દિવસ પહેલા જ જણાવવામાં આવ્યું હતું. નિંબોરકરે જણાવ્યું કે ઓપરેશનને અંજામ આપવા માટે સવારનો સમય પસંદ કર્યો. અમે આતંકીઓના લોન્ચપેડને શોધી કાઢ્યા, તેમના સમય વિશે જાણકારી મેળવી અને પછી એવું નક્કી કર્યું કે સવારે 3.30 મિનિટનો સમય તેમના પર હુમલો કરવા માટે એકદમ યોગ્ય રહેશે. જવાનોએ સર્જિકલ સ્ટ્રાઇક દરમિયાન આતંકીઓના ત્રણ લોન્ચિંગ પેડ નષ્ટ કરી દીધા અને 29 આતંકીઓને ઠાર માર્યા.